text: Fəaliyyət sahəsi müxtəlif konservləşdirilmiş məhsulların istehsalı olan zavodda "Bizim Tarla", "Bostan", "Saville", "Chveni Supra", "Final", "Blendo" markaları altında tərəvəz turşuları, badımcan kürüsü, tomat pastası məhsulları, o cümlədən xüsusi olaraq Azərbaycan brendi kimi "Bizim Tarla" markası altında tərəvəz və turşu məhsulları istehsal olunur. Müəssisə regionun və eləcə də ölkənin qida təhlükəsizliyinin təmin edilməsində mühüm yer tutur. İstehsal gücü bütün məhsullar üzrə ildə 25 000 ton olan zavodda 700–800 nəfər işçi çalışır. Müəssisə bölgədə işsizliyin azaldılmasında mühüm rol oynamaqla yanaşı ətraf rayonlarda fəaliyyət göstərən istehsalçılardan və əhalidən müxtəlif meyvə və tərəvəzlərin qəbulunu həyata keçirərək kənd təsərrüfatının inkişafına da öz töhfəsini verir.